Uwanja wa Borg El Arab, mara nyingine hufahamika pia kama Uwanja wa Jeshi la Misri au Uwanja wa El Geish- Alexandria, ni uwanja uliozinduliwa mwaka 2005 katika hoteli ya Mediterranean ambayo ni sehemu yaBorg El Arab; tarkibani kilometa 25 magharibi mwa mji wa Alexandria, Misri. Uwanja huu ndio mkubwa zaidi nchini Misri na ni wa pili kwa ukubwa barani Afrika baada ya uwanja wa FNB wa jijini Johannesburg), ukiwa na uwezo wa kuingiza mashabiki 86,000 na wote wakiwa wamekaa katika viti. Pia ni uwanja wa 27 kwa ukubwa duniani kwote. Uwanja huu upo jijini Cairo katika eneo la makutano ya barabara ndani ya jangwa la Alexandria takribani kilometa 10 kutoka uwanja wa ndege wa Borg El Arab na kilometa 15 kutoka katikati ya mji wa Alexandria. Kuna njia kwa ajili ya michezo ya mbio kuzunguka eneo la kuchezea la uwanja huo, na kuna minara ya taa katika kila pembe ya uwanja. Jukwaa moja pekee ndilo lililoezekwa. Uwanja mzima una ukubwa wa mita za mraba 609,000 na kuna ukuta uliozunguka wenye urefu wa kilometa 3 na miundombinu ya barabara yenye urefu wa kilometa 6, eneo la kuegesha magari lenye uwezo wa kuingiza magari 5000 na mabasi 200 kuachana na eneo maalumu kwa ajili ya ndege, pia kuna mageti 136 ya kuingilia.